
EKSAMEN

IT-11 Innføring i informasjonsteknologi (4 vekttall)
(NVU-kurs HSH-IT11)
Informasjonsteknologi for lærere I

Høgskolen Stord/Haugesund

Onsdag 10.12.01 (6 timer)

Oppgave 1

Operativsystem 

(15 %)

a) 
I Windows 95/98 har man lagt vekt på å utvikle et standard brukergrensesnitt. På hvilken måte gjør denne standardiseringen Windows 95/98 mer brukervennlig?

b)  
Illustrasjonen til høyre viser ei MS Word fil kalt ”Konto.doc”. Hva har bruker gjort for å få fram denne illustrasjonen, og hvilke konsekvenser får det dersom bruker klikker på de ulike alternativene?

d)
Gjør kort greie for følgende begreper: spam, mailer-daemon, nettiquette, cookies.

e)
For å søke etter informasjon på Internett, benytter vi oss av søkeverktøy. Disse 

     
deler vi inn i to kategorier. Grei ut om disse to kategoriene.

Oppgave 2

 Tekstbehandling 

(15 %)

a) 
Forklar kort følgende begrep i MS Word: Hardt sideskift, stil og mal 

b) 
Du er lærer i en sjuendeklasse, og elevene dine har fått i oppgave å produsere 
skolens avis. Elevene skal skrive artikler og legge inn bilder i denne avisen. Hvilke 
råd vil du gi elevene dine med hensyn til typografi? Nevn minst sju gode råd!

c) 
Elevene har tatt bilder med et digitalt kamera. Hva må elevene gjøre for å  tilpasse 
disse bildene til bruk i skoleavisen. Hvilke bildeformat vil du anbefale elevene å 
bruke? Begrunn svaret.

Oppgave 3

Teknologi og nettverk
(20 %)

a)
Lag en prinsippskisse over en datamaskin, og forklar kort de ulike enhetene.

b)
Hva er forskjellen på ytre lager og indre lager i en datamaskin? Grei ut.

c)
Et operativsystem har mange oppgaver. Nevn minst fem.

d)
Det finnes to forskjellige metoder for å flytte data omkring i et nettverk? Grei 



ut om disse.

e)
Hva er forskjellen på asynkron og synkron kommunikasjon? Forklar med eksempel.

Oppgave 4

Regneark


(20 %)

a) Hva innebærer det at en formaterer en celle både på form og innhold?

b) Nevn minst 5 innebygde funksjoner i MS Excel, og forklar kort hvilke verdier disse returnerer.

c) I regnearket under er det laget til et enkelt skjema for omregning av engelske pund (GBP) til norske kroner (NKr). Dette er gjort for å holde oversikt over utleggene på en tur til England. I celle B3 er kursen for engelske pund skrevet inn, og i kolonne B, i området B6:B9 er disse utleggene registrert i engelske pund.

Videre skal dette forbruket omskrives til forbruk i norske kroner, her ligger alt til rette for bruk av autokopiering. Regnestykket er enkelt, i celle C6 ligger formelen ”=B3*B6”. Deretter er det bare å autokopiere formelen fra C6 til området C7:C9, eller? Under ser du resultatet av denne autokopieringen. Noe er helt galt! Hva er galt, og hvorfor er det galt? Forklar.

d)
Celler i et regneark kan også gis naturlige navn. I stedet for celle B5 kan vi, f eks gi cella navnet: ”dollarkurs”. Hvilke konsekvenser får det for celle-referansen?

e)
Når man planlegger en regnebok, kan det være lurt å tenke over hvilke celler som skal være åpne for innskriving, og hvilke som bør beskyttes mot innskriving. Hvilke muligheter har man i MS Excel for beskytte celler og ark? Forklar kort.

Oppgave 5

 Database 

(20 %)

a) 
Forklar begrepene entitet, primærnøkkel, fremmednøkkel og redundans.

b) 
Grei ut om fordeler og ulemper med elektroniske databaser.

c) 
Forklar kort forskjellen på en semantisk og en logisk datamodell.

Du er medlem i seilklubben ”Ship o’Hoi”. Klubben ønsker en bedre oversikt over medlemmene og deres båter, og du får i oppdrag å lage en elektronisk database over dette. Klubben vil gjerne ha oversikt over alderen til medlemmene, hvor de bor, hvilke båter de har etc.  Et medlem kan ha mer enn en båt, og flere av medlemmene kan være medeiere i samme båt.

Lag en konseptuell modell for databasen. Modellen skal bestå av minst tre aktuelle entitetstyper, og du skal i tillegg skissere nødvendige attributt, nøkler og relasjoner. 
Forklar hvorfor du har valgt de ulike relasjonstypene.

Når du skal opprette relasjonene mellom to av tabellene i den logiske datamodellen, 
får du opp følgende dialogboks:

Forklar hva dialogboksen viser.

Hvilken effekt har referanseintegriteten i de to tabellene?

d) 
Du er ferdig med databasen din, og skal sende den til formannen i klubben. 
Formannen  har vanlig ISDN-linje, og du må derfor være oppmerksom på at det kan 
ta lang tid å laste ned filen. Hva vil du gjøre for at databasen skal ta minst mulig 
plass ved sending?

Oppgave 6

 Kravspesifikasjon og konfigurering 

(10 %)

Skolen der du arbeider har nettopp fått 60 000 kroner øremerket IKT-satsing. Fra før har skolen bare 10 PCer. To Pentium-maskiner, og åtte 486-maskiner. Disse er koblet opp i et Ethernett med ISDN-linje ut. Det er koblet to blekkskrivere til nettverket. Bare Pentium-maskinene har CD–ROM spillere. 

En større elektroforhandler reklamerer i disse dager med følgende tilbud:

a) 

Rektor henviser til reklame-oppslaget, og spør deg som IKT-ansvarlig ved skolen, om 
råd. Hva kan du si om denne datamaskinen ut fra spesifikasjonene?

b)

Bør skolen bruke alle pengene på å kjøpe disse maskinene, eller bør en prioritere 
annerledes? Hvordan ville du brukt pengene? Skriv en prioritert innkjøpsliste.

